NAZIV PROJKETA: AROMATIČNI SOLARNI VRT

NOSITELJ: Srednja škola Topusko

* Prijava na Javni poziv školama za promociju i jačanje kompetencija strukovnih i umjetničkih zanimanja za turizam u 2022. godini „Promocija i jačanje kompetencija strukovnih i umjetničkih zanimanja za turizam“ kojeg je raspisalo Ministarstvo turizma i sporta

PARTNERSKE ŠKOLE: Prirodoslovna škola Karlovac i Elektrostrojarska škola Varaždin

PRIDRUŽENI PARTNERI: Općina Topusko i Turistička zajednica Općine Topusko

VRIJEME PROVEDBE PROJKETA: siječanj – lipanj 2023. godine

IZNOS SREDSTAVA: 10.624,17 EUR (80 000 kn)

Osnovna ideja ovog projekta bila je uređenje dosad neiskorištenog i zapuštenog zemljišnog prostora veličine cca 400 m2 u vlasništvu općine Topusko i njegovo pretvaranje u turistički sadržaj. Zemljište se nalazi u neposrednoj blizini otvorenih bazena Top Termi Topusko, Osnovne škole Vladimir Nazor Topusko i Dječjeg vrtića Topusko. Na njemu je zasađeno je ljekovito i začinsko bilje (lavanda, menta, mažuran, kopar, ružmarin i ostale srodne vrste) te ukrasni grmovi koji svojim estetskim izgledom i aromatičnim mirisima oplemenjuju prostor. Za odabir i sadnju bilja bili su zaduženi učenici partnerske Prirodoslovne škole iz Karlovca. Središnji motiv „Aromatičnog solarnog vrta“ je solarno stablo, kojeg su izraditi učenici Srednje škole Topusko, programa instalater kućnih instalacija. Osim estetske, njegova je uloga proizvodnja solarne energije koja se koristi za osvjetljivanje vrta i punjenje mobilnih uređaja te se time daje doprinos u korištenju obnovljivih izvora energije. Također su izrađene i postavljene klupe koje su izradili učenici strojarskih programa Srednje škole Topusko.   
U izradu idejnog rješenja za uređenje Solarnog vrta bili su uključeni učenici Osnovne škole Vladimir Nazor (5. – 8. razred) među kojima je proveden likovni natječaj. Slatkim zalogajima su nagrađena tri najbolja rada koja su poslužila kao podloga za određivanje konačnog idejnog rješenja uređenja vrta.  
Upoznavanje učenika osnovne i srednje škole s važnošću i mogućnostima uporabe začinskog i ljekovitog bilja provedeno je kroz radionicu koju je održala gospođa Alma Tatić Hajdarević, certificirana aromaterapeutkinja i fitoaromaterapeutkinja.

Učenici ugostiteljskih programa Srednje škole Topusko su u sklopu predstavljanja projekta, održanog prigodom obilježavanja Dana škole, demonstrirali uporabu ljekovitog i začinskog bilja u kulinarstvu. Tom je prilikom provedeno natjecanje među učenicima programa kuhar i slastičar u pripremi najuspješnijeg slatkog i slanog jela na bazi ljekovitog i začinskog bilja.  
Projektne aktivnosti su dokumentirane u obliku fotografija i video zapisa koje su izradili učenici partnerske Elektrostrojarske škole Varaždin, programa medijski tehničar. Od prikupljenih materijala navedeni učenici su izraditi promidžbeni spot.

U Aromatičnom solarnom vrtu su trenutno u tijeku radovi uređenja šetnica i postavljanja ograde koje provodi Općina Topusko kao nadogradnju na osnovni projekt. Po dovršetku radova Aromatični solarni vrt će biti stavljen na raspolaganje stanovnicima i posjetiteljima Topuskog, ali i učenicima osnovne i srednje škole te polaznicima dječjeg vrtića u edukativne i rekreativne svrhe.